
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL KUKARSKĖS GLOBOS NAMŲ REKOMENDUOJAMŲ PAREIGYBIŲ IR REKOMENDUOJAMŲ TARNYBINIŲ ATLYGINIMŲ TVIRTINIMO

2012 m. kovo 14 d. Nr. AT- 314
Šakiai

Vadovaudamasis Lietuvos Respublikos Vyriausybės 1993 m. liepos 8 nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655), rajono savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 p. ir atsižvelgdamas į Kukarskės globos namų direktorės 2011 m. gruodžio 19 d. prašymą Nr. SD-59:


1. T v i r t i n u  nuo 2012 m. kovo 15 d. rekomenduojamas Kukarskės globos namų pareigybes ir rekomenduojamus tarnybinius atlyginimus koeficientais, kurių pagrindu imama Lietuvos Respublikos Vyriausybės nutarimu patvirtinta bazinė mėnesinė alga (pridedama).


2. N u s t a t a u , jog darbuotojui, dirbančiam pilną darbo laiką, negali būti skaičiuojama mažesnė, nei Vyriausybės patvirtinta minimali mėnesinė alga ar minimalus valandinis atlygis.


3. P r i p a ž į s t u netekusiu galios rajono savivaldybės administracijos direktoriaus 2010 m. balandžio 20 d. įsakymą Nr. AT-480 „Dėl Kukarskės globos namų pareigybių ir rekomenduojamų tarnybinių atlyginimų tvirtinimo“.

Direktorius



                                

   Juozas Puodžiukaitis

